Нарадзіўся ў лютым 1746 года ў маёнтку Мерачоўшчына Берасцейскага павета (цяпер на тэрыторыі Беларусі), пэўная дата нараджэння не вядома. Ва ўзросце 20 гадоў скончыў кадэцкі корпус у Варшаве, але пасля пачатку грамадзянскай вайны з удзелам Барскай канфедэрацыі, у 1769 годзе, пераехаў у Францыю, каб працягнуць навучанне. Вярнуўся ў Рэч Паспалітую ў 1774 годзе, праз 2 гады пасля першага падзелу, і быў выхавальнікам у доме магната Юзафа Сасноўскага. Пасля спробы Касцюшкі збегчы са сваёй выхаванкай, дачкой Сасноўскага, жорсткага збіцця слугамі, ён вярнуўся ў Францыю. У 1776 годзе пераехаў у Паўночную Амерыку, дзе ўзяў удзел у вайне за незалежнасць ЗША ў званні палкоўніка Кантынентальнай арміі. Як дасведчаны ваенны інжынер распрацоўваў і камандаваў будаўніцтвам умацаванняў, у тым ліку форта ў Вест-Пойнце, Нью-Ёрк. У 1783 годзе, у прызнанне заслуг, Кантынентальны кангрэс надаў яму званне брыгаднага генерала.